Піонэрская восень (Маракоў)
Хай восень плача, вецер стогне,
I хмары сцелюць цемрай дол —
Мы пiянерскi сцяг сягоння
З табой узнiмем, Камсамол!

I нашы песнi юнай рацi
Запаляць чырванню блакiт,
I ясным сонцам кожнай хаце
Адчыняць новыя вякi.

Мы праз навуку шлях праложым,
Дзе ззяе свет — душа гарыць,
Нiхто спынiць ужо не зможа
Юнацкай вольнай грамады.

Хай восень плача, вецер стогне,
I хмары сцелюць цемрай дол —
Мы пiянерскi сцяг сягоння
З табой узнiмем, Камсамол!
Вершы
Валерый Маракоў
Творы 1925 года